Βαλκανικοί Αγώνες Στίβου 1956

Οι ΙΕ΄ Βαλκανικοί Αγώνες Στίβου 1956 έγιναν στο Βελιγράδι, στο στάδιο της Παρτιζάν Βελιγραδίου, από την Παρασκευή 20 ως την Κυριακή και 22 Ιουλίου. Νικήτρια αναδείχθηκε και πάλι η Γιουγκοσλαβία. Δεν διεξήχθησαν αγωνίσματα γυναικών.

 Χρονικό 

Ήταν η πρώτη μεταπολεμική βαλκανιάδα με συμμετοχή πέντε βαλκανικών χωρών, δηλαδή όλων με εξαίρεση την Αλβανία. Αυτό προκάλεσε πανευρωπαϊκό ενδιαφέρον, με αποτέλεσμα τους αγώνες να καλύψουν 120 δημοσιογράφοι, όχι μόνο βαλκάνιοι αλλά ακόμα και από Γαλλία, Αγγλία και ΗΠΑ. Η επίσημη υποδοχή των αποστολών έγινε πανηγυρικά στην μεγάλη πλατεία Δημοκρατίας παρουσία 30.000 κόσμου. Για τη διαμονή των δημοσιογράφων είχαν ετοιμαστεί δωμάτια της φοιτητικής λέσχης ενώ οι αθλητές διέμειναν στη σχολή "Ίβο Λόλα Ρίμπα". Τα εισιτήρια έγιναν ανάρπαστα, ενώ για τη νικήτρια ομάδα είχε αθλοθετηθεί βαρύτιμο κύπελλο από τον ίδιο τον αρχηγό του κράτους, τον στρατάρχη Τίτο. Εκτός από μετάλλια, στους νικητές δόθηκαν ως δώρα έργα λαϊκής τέχνης.

Λόγω της συμμετοχής πέντε χωρών η διάρκεια των αγώνων επεκτάθηκε σε τρεις ημέρες. Κάθε χώρα μετείχε με δύο αθλητές σε κάθε αγώνισμα και με μία ομάδα σκυταλοδρομίας. Βαθμολογήθηκαν με 6-5-4-3-2-1 βαθμούς οι έξι πρώτοι αθλητές και με 12-9-6-3-1 βαθμούς οι πέντε πρώτες ομάδες της σκυταλοδρομίας. Αγωνιστικά οι αγώνες ήταν πολύ πετυχημένοι αφού καταρρίφθηκαν τα ρεκόρ αγώνων στα 15 από τα 21 αγωνίσματα του προγράμματος. Οι Έλληνες αθλητές πέτυχαν 4 νέα πανελλήνια ρεκόρ.

Στα μείον της διοργάνωσης, η μη πραγματοποίηση γυναικείων αγωνισμάτων, έστω και χωρίς βαθμολογία όπως τα προηγούμενα δύο χρόνια. Όμως, στο βαλκανικό συνέδριο συζητήθηκε το θέμα και αποφασίστηκε η επίσημη ένταξη στο πρόγραμμα και της γυναικείας βαλκανιάδας από το επόμενο έτος. Ένα δεύτερο πρόβλημα ανέκυψε μετά τη λήξη του μαραθωνίου, αφού η επίδοση του νικητή 2 ώρες 16΄ ήταν εξωπραγματική. Η διαδρομή ξαναμετρήθηκε και βρέθηκε 39 χλμ αντί 42.195μ. Έτσι η κατάταξη παρέμεινε αλλά τα ρεκόρ ακυρώθηκαν.

 Οι νικητές 

 Αγωνίσματα ανδρών Νικητής Επίδοση <center> 100μ20px Άνγκελ Κόλεφ10.7<center> 200μ   20px Ιόν Βιζενμάγερ  21.8<center> 400μ 20px Ίλιε Σάβελ  47.8<center> 800μ 20px Αντρέι Βίποτνικ  1.50.0<center> 1500μ 20px Βέλισα Μουγκόζα 3.47.0<center> 5.000μ  20px Βέλισα Μουγκόζα  14.20.2<center> 10.000μ   20px Ντίμιταρ Βούτσκωφ  29.53.2<center> Μαραθώνιος*     20px Φράνιο Μίχαλιτς  2:16.22.0<center> 110μ εμπ.     20px Στάνκο Λάργκερ 14.6  <center> 400μ εμπ.   20px Ίλιε Σάβελ  51.0 (ν.β.ρ.)<center> 3.000μ στιπλ  20px Γιώργος Παπαβασιλείου  8.56.0 (ν.π.ρ.)<center> Σκυταλοδρομία 4Χ100μ 20px Βουλγαρία    41.7<center> Σκυταλοδρομία 4Χ400μ  20px ΡουμανίαΜίχαλη-Σαντριτζεάνου-Σάβελ-Βιζεμάγερ3.13.8 (ν.β.ρ.)<center> Μήκος   20px Σιρντιάν Σάβιτς7,32 <center> Ύψος   20px Βλαντιμίρ Mαριάνοβιτς 1,98 <center> Τριπλούν   20px Ιοάν Σορίν 15,39<center> Επί κοντώ 20px Μίλαν Μιλάκωφ 4,15<center> Σφαιροβολία   20px Τοντόρ Αρτσάρσκι 15,74 <center> Δισκοβολία      20px Ντάκο Ραντόσεβιτς 50,52<center> Ακοντισμός      20px Μίρκο Βούγιατσιτς 67,94<center> Σφυροβολία    20px Ζβόνκο Μπέζιακ 56,58
*Η διαδρομή ξαναμετρήθηκε και βρέθηκε 39 χλμ.

 Βαθμολογίες 

ΘέσηΑνδρώνΝίκεςΒαθμοί<center>1 20px Γιουγκοσλαβία<center> 11 <center> 145,5<center>2 20px Ρουμανία<center>5<center>124,5<center>3 20px Βουλγαρία<center>4<center>106,5<center>4 20px Ελλάδα<center>1<center>65<center>5 20px Τουρκία<center>0<center>18,5

ΙΕ΄ Βαλκανικοί Αγώνες ΣτίβουΠρωταθλητής 1956 <center> 200px     Γιουγκοσλαβία

 Πηγές 
"Αθλητική Ηχώ", 20/7/1956.
"Αθλητική Ηχώ", 21/7/1956.
"Αθλητική Ηχώ", 22/7/1956.
"Αθλητική Ηχώ", 23/7/1956.
"Αθλητική Ηχώ", 24/7/1956.
"Η χρυσή ιστορία των αγώνων", Αθλητική Ηχώ, 10/8/1979.
BALKAN GAMES/CHAMPIONSHIPS.

Κατηγορία:Βαλκανικοί Αγώνες Στίβου
Κατηγορία:Στίβος το 1956
Κατηγορία:Αθλητισμός στο Βελιγράδι